MLDataScientist/Wikipedia-uzbek-2024-05-01 huggingface dataset:
Andreas Widhölzl

Andreas „Andi“ Vidxolzl — (1976-yil 14-oktyabrda tugʻilgan) avstriyalik sobiq chang'ida sakrash yoʻnalishidagi sportchi. Faoliyati davomida Andreas Bir nechta Jahon chempionatlari va Olimpiya oʻyinlarida gʻolib boʻlgan.

Faoliyati 
Widhölzl 1993-yilda changʻida sakrash boʻyicha Jahon kubogidagi faoliyatini boshlagan. 1997-yil va 2000-yillar oraligʻida u Jahon kubogi musobaqalarida oʻn oltita gʻalaba bilan birga ikkita Olimpiya bronza va ikkita jahon chempionati kumush medalini qoʻlga kiritgan. Bu vaqt ichida uning 1999—2000-yilgi Toʻrt tepalik turniridagi gʻalabasi asosiy natijalaridan biri hisoblanadi. Ushbu mavsumda changʻidan sakrash boʻyicha Jahon kubogida ikkinchi boʻlgan. Keyingi besh yil ichida faqat bitta Jahon kubogi musobaqasida gʻalaba qozongan, ammo 2005-yilda Avstriya terma jamoasi bilan ikki marta jahon chempionligini qoʻlga kiritgan va bir yildan soʻng qishki Olimpiya oʻyinlarining oltin medalini qoʻlga kiritgan. Bu natijalarning barchasi Avstriya terma jamoasi tarkibida erishilgan. 2008-yil mart oyida sogʻligʻi bilan bogʻliq muammolardan soʻng changʻida sakrash boʻyicha oʻn besh yillik Jahon kubogidagi faoliyatini yakunlagan.

Widhölzl yoshligidan changʻida sakrashga qiziqqan, uning qiziqishi bu sport turini televizorda koʻrish tufayli paydo boʻlgan. Taxminan oʻsha paytda kichik sportchi Tirol changʻi federatsiyasiga qoʻshilgan va changʻida yurishni oʻrgangan. Yetti yoshga toʻlganda, maktabdagi doʻsti uni Fieberbrunner Weitenjägerga qoʻshilishga koʻndiradi. Bir necha yil oʻtgach, Widhölzl oʻzining yosh guruhidagi tuman va viloyat chempionatlarida birinchi muvaffaqiyatini qoʻlga kiritgan.

Jahon chempionati

Turnir jadvali

Manbalar
Marcos López

Marcos Johan López Lanfranco () — 1999-yil 20-noyabrda Peruning Kallao shahrida tugʻilgan. „Feyenoord“ klubi va Peru terma jamoasi himoyachisi.

Klublardagi keryerasi 
Marcos López „Universidad San Martín“ klubi tarbiyalanuvchisi hisoblanadi. 2016-yilning 14-avgust kuni „Sport Huancayo“ qarshi oʻyinda u Peru Primerasida debyut qildi. 2017-yilning yozida Marcos López „Sporting Cristal“ga oʻtdi. 2018-yilning 25-fevralida „Comerciantes Unidos“ga qarshi oʻyinda u yangi jamoada debyut qildi. „Deportivo Municipal“ga qarshi bahsda Marcos López „Sporting Cristal“ safidagi ilk golini urdi.

2019-yilning 6-yanvarida Marcos López MLS klubiga oʻtdi va koʻp yillik shartnoma imzoladi. 2-mart kuni Montreal Impact qarshi 2019-yilgi mavsumning ochilish oʻyinida u Shimoliy Amerika ligasida debyut qildi. Lopes 2020-yil mart oyida USL Championship filiali „Reno 1868“ga ijaraga berildi va u yerda „Tacoma Defiance“ga qarshi 2020-yilgi mavsumda oʻynadi.

Xalqaro karyerasi 
Peru yoshlar terma jamoasi tarkibida Marcos López 2017-yilda Ekvadorda boʻlib oʻtgan Janubiy Amerika yoshlar chempionatida ishtirok etdi. Turnirda u Argentina, Boliviya, Venesuela va Urugvay terma jamoalariga qarshi oʻyinda maydonga tushdi.

Peruning asosiy jamoasi uchun Marcos López 2018-yil 9-sentabr kuni Germaniyaga qarshi oʻrtoqlik oʻyinida debyut qildi.

Marcos López 2021-yilgi Amerika kubogi tarkibiga kiritildi.

Statistikasi

Manbalar 

Yashayotgan insonlar
1999-yilda tugʻilganlar
20-noyabrda tugʻilganlar
Mathieu Baudry

Mathieu Marien Ghislain Baudry () (1988-yil 24-fevralda tugʻilgan) — fransuz professional futbolchisi. Mathieu Baudry „Swindon Town“ futbol klubida himoyachi sifatida oʻynaydi. Mathieu Baudry futbolchilik faoliyatini Le Havre akademiyasida boshlagan.

Faoliyati

Troyes 
2009-yilning yanvarida Mathieu Baudry „Troyes“ futbol klubi bilan amaldagi shartnomasini 2011-yilning yozigacha uzaytirish boʻyicha muvaffaqiyatli kelishuvga erishdi. Garchi oʻzining birinchi mavsumida „Troyes“ futbol klubi uchun bor-yoʻgʻi 17 oʻyin oʻtkazgan boʻlsa-da, Mathieu Baudry 2008—2009-yilgi mavsumning eng yaxshi yosh oʻyinchisi va klubning 2008—2009-yilgi mavsumdagi eng yaxshi futbolchisi unvoniga sazovor boʻldi.

Mathieu Baudryning shartnomasida „Troyes“ futbol klubi fransuz futbolining uchinchi darajasiga tushib ketganidan keyin boshqa klublar bilan gaplashishi mumkin boʻlgan band bor edi. 2009—2010-yilgi mavsum oldidan bir qator ingliz klublari Mathieu Baudryni oʻz jamoasi tarkibiga qoʻshib olishdan manfaatdor edi.  Mathieu Baudry Angliyaning „Leeds United“ futbol klubida ikki haftalik sinovdan oʻtdi. Mathieu Baudry oʻzining birinchi oʻyinini „Leeds United“ futbol klubi uchun oʻrtoqlik oʻyinida „Grimsby Town“ futbol klubiga qarshi (1:1) oʻyinda oʻtkazdi va „Leeds“ menejerining maqtoviga sazovor boʻldi.

Bournemouth 
2011-yil 31-yanvarda Mathieu Baudry Angliyaning „Bournemouth“ futbol klubiga qoʻshildi. Mathieu Baudry klubdagi ilk golini „Bristol Rovers“ futbol klubi ustidan 2:1 hisobida gʻalaba qozonilgan oʻyinda kirirtdi. Mathieu Baudry 2011-yilning yozida „Bournemouth“ futbol klubi bilan yangi shartnoma imzoladi. 2012-yilning 12-martida Mathieu Baudry 5 haftalik ijara asosida „Dagenham &amp; Redbridge“ futbol klubiga qoʻshildi.

Leyton Orient 
2012-yil 28-iyun kuni Mathieu Baudry „Bournemouth“ futbol klubini tark etganidan soʻng ikki yillik shartnoma asosida „Leyton Orient“ futbol klubiga qoʻshildi.

2015-yil 4-avgustda Mathieu Baudry „Leyton Orient“ futbol klubining yangi sardori etib tayinlandi. 2016-yilning may oyida Mathieu Baudry „Leyton Orient“ futbol klubi bilan shartnoma muddati nihoyasiga yetgach klubni tark etdi.

Doncaster Rovers 
2016-yil 27-may kuni Mathieu Baudry „Doncaster Rovers“ futbol klubi bilan shartnoma imzoladi va bu Darren Fergusonning Keepmoat Stadiumdagi toʻrtinchi yozgi transferiga aylandi.

Milton Keynes Dons 
2018-yilning 30-iyulida Mathieu Baudry Ikkinchi ligaga tushib qolgan „Milton Keynes Dons“ futbol klubiga qoʻshildi. Mathieu Baudry 2018—2019-yilgi mavsum oxirida klub tomonidan qoʻyib yuborilgan oʻnta oʻyinchidan biri edi.

Swindon Town 
2019-yil 18-iyun kuni Mathieu Baudry 2019-yil 1-iyuldan boshlab bir yillik shartnoma asosida „Swindon Town“ futbol klubiga qoʻshildi.

Faoliyat statistikasi

Yutuqlar 
Troyes

 Milliy championat. Uchinchi oʻrin: 2009—2010 

Doncaster Rovers

 Angliya Ikkinchi ligasi. Uchinchi oʻrin: 2016—2017

Individual

 Yilning eng yaxshi futbolchisi (Troyes): 2008—2009 
 (Troyes) Yilning eng yaxshi yosh futbolchisi: 2008—2009

Manbalar 

Angliyadagi muhojir futbolchilar
Fransiya futbolchilari
Yashayotgan insonlar
1988-yilda tugʻilganlar
Pekin ePrix

Pekin ePrix Xitoy Xalq Respublikasining Pekin shahrida boʻlib oʻtgan Formula E chempionati turkumiga kiruvchi elektroavtomobillar poygasi edi. U birinchi marta 2014-15 yilgi mavsumda oʻtkazilgan, aynan shu mavsum 2014-yilgi Pekin ePrix tarixidagi birinchi Formula E poygasi boʻldi.

Avtodrom 

Pekin ePrix Yozgi olimpiada oʻyinlari pallasida boʻlib oʻtdi. Pekin ePrixda 2008-yilgi Yozgi Olimpiada oʻyinlarida foydalanilgan „Qush uyasi“ olimpiya stadioni atrofidagi trassadan foydalanildi. Trassa jami 20 burilishdan iborat boʻlib, 3,453 km uzunlikka ega edi va bu natija Formula Eda qoʻllaniladigan eng uzun trassa boʻldi. Trassaning joylashuvi va dizaynini dizayner Rodrigo Nunes FIA, Formula E, Xitoy Xalq Respublikasi Avtosport federatsiyasi bilan yaqin hamkorlikda amalga oshirdi. Olimpiya bogʻi qoʻmitasi, Pekin meri, Xitoy hukumati va tadbir tashkilotchisi China Racing bu jarayonda Pekin ePrixni yaxshi oʻtishiga oʻz xissasini qoʻshishgan.

Tarixi 

2014-yil 13-sentyabrda Formula E tarixida birinchi Pekin ePrix poygasi boʻlib oʻtdi, poyga bahslarini kuzatish uchun Olimpiya bogʻiga 75 000 tomoshabin tashrif buyurdi. Tadbir oʻtkaziladigan joyga kirish bepul edi, faqat start-finish chizigʻidagi tribunalardagi joylar pullik edi. Musobaqani 40 million kishi tomosha qildi. Lucas di Grassi birinchi Peki ePrix gʻolibligini qoʻlga kiritdi. U oxirgi burchakdan biroz oldin avariyaga uchragan Nicolas Prost va Nick Heidfeld oʻrtasidagi toʻqnashuvdan foydalangan holda marraga birinchi boʻlib yetib keldi.

Natijalar

Manbalar 

Formula E ePrix
Ivan Močinić

Ivan Mochinić () (1993-yil 30-aprelda tugʻilgan) xorvatiyalik yarim himoyachi. Oxirgi marta Xorvatiya Birinchi Futbol Ligasi jamoasi „Sibenik“ safida oʻynagan.

Klubdagi faoliyati

Rijeka 
Močinić 2011-yil oktabr oyida Zagrebning „Dinamo“siga qarshi safar oʻyinida „Rijeka“ safida debyut qilgan. Oʻzining birinchi professional mavsumida u 13 ta oʻyinda maydonga tushgan. Močinić oʻzining birinchi golini Rijeka safida 2011/12-yilgi mavsum Prva HNL soʻnggi turida Karlovac 1919 darvozasiga kiritgan. Rijeka bilan keyingi besh mavsum davomida u ligada, ichki kubokda va Yevropada 141 oʻyinda maydonga tushgan. Močinić 2013/14-yilgi mavsumda eng barqaror oʻyin koʻrsatgan, oʻsha mavsumda u barcha musobaqalarda 47 ta oʻyinda maydonga tushgan. Močinić ayniqsa, Rijekaning 2014-yilgi futbol boʻyicha Xorvatiya kubogi finalida Zagrebning „Dinamo“ jamoasi ustidan qozongan gʻalabasida katta hissa qoʻshgan. Močinić 2014-yil 12-aprelda Zagrebning „Dinamo“ klubiga safarda oʻtkazilgan oʻyinda birinchi marta jamoa sardori boʻlgan. 2015/16-yilgi mavsumda u boshqa jamoadoshlariga qaraganda koʻproq jamoa sardori sifatida maydonga tushgan. 

2015-yil qishki transfer oynasida koʻplab klublar Močinićni sotib olishga xarakat qilishgan, xususan, Dinamo Zagreb, Newcastle United, Seltik, Rubin Qozon, Lazio, Sampdoriya, Atalanta, Karpi, Bordo va Olimpiakos. Biroq Rijeka bir qancha takliflarni rad etgan va Močinićni klubda olib qolgan.

Rapid Wien 
2016-yilning 16-iyulida Avstriya va Xorvatiya matbuoti Močinić SK Rapid Wien bilan shartnoma shartlarini kelishib olgani, transfer narxi 2,5 million yevroga baholangani haqida xabar tarqatgan.

Xalqaro faoliyati 
Močinić Xorvatiyaning 19 yoshgacha, 20 yoshgacha va 21 yoshgacha boʻlgan terma jamoalari tarkibida 21 marta maydonga tushgan, shu jumladan 2012-yilgi UEFA U-19 futbol boʻyicha Yevropa chempionatida uchta oʻyin oʻtkazgan. 2014-yilning birinchi yarmidagi ajoyib oʻyinlari unga futbol boʻyicha Xorvatiya terma jamoasiga birinchi chaqiruvni taqdim etgan. Močinić dastlab 2014-yilgi Jahon chempionatida Xorvatiya terma jamoasi tarkibiga kiritilgan edi, biroq soʻnggi daqiqadagi jarohati uni turnir qaydnomasidan tushub qolishiga sabab boʻlgan. 2015-yilning 17-noyabrida Močinić Xorvatiya terma jamoasi safida Rossiyaga qarshi safarda gʻalaba qozonib, butun oʻyin davomida maydonga tushdi.

Karyera statistikasi

Yutuqlari

Klub 

 Rijeka

 Xorvatiya kubogi : 2013/2014
 Xorvatiya Superkubogi : 2014

Manbalar 

Xorvatiya futbolchilari
Yashayotgan insonlar
1993-yilda tugʻilganlar
2019-yilgi Bern ePrix

2019-yilgi Bern ePrix (rasmiy ravishda 2019-yilgi Julius Baer Swiss E-Prix) 2019-yil 22-iyun kuni Shveysariyaning Bern shahri koʻchalarida boʻlib oʻtgan Formula E elektromobil poygasi boʻldi. Bern ePrix 2018-19-yilgi Formula E chempionatining oʻn birinchi bosqichi edi. 2018-yilda Syurix ePrixidan keyin Shveysariyada oʻtkazilgan ikkinchi Formula E poygasi boʻlgan. Poygada Techeetah poygachisi Jean-Éric Vergne ilk pozitsiyasdan boshlab va barcha 31 davrada peshqadam boʻlib gʻalaba qozondi. Jaguar haydovchisi Mitch Evans Nissan ikkinchi oʻrin. e.Dams jamoasi aʼzosi shveysariyalik haydovchi Sébastien Buemi uchinchi oʻrinni egalladi.

Trassani toʻsib qoʻygan bir nechta avtomobillar ishtirokidagi toʻqnashuvdan soʻng, birinchi davrada qizil bayroq bilan poyga toʻxtatildi. 40 daqiqalik kechikishdan soʻng, haydovchilar boshlangʻich pozitsiyalariga qayta tartiblangan holda joylashdi. Ushbu pozitsiya oʻzgarishi birinchi davrada pozitsiyalarni qoʻlga kiritgan bir qancha haydovchilarning shikoyatlariga sabab boʻldi. Envision Virgin Racing haydovchisi Robin Frijns birinchi davrada halokatga uchragan avtomashina shikastlanishi tufayli poygani qayta boshlay olmagan yagona haydovchi edi.

Poyganing koʻp qismi quruq sharoitda, soʻnggi ikki davragacha, kuchli yomgʻir yogʻishi aylanaga yomon sharoitlarda boʻlib oʻtdi.

Mavsum gʻolibi Jean-Éric Vergne boʻldi va chempionat yakunida 130 ball toʻplashga muvaffaq boʻldi.

Tayyorgarlik 

2018-yilda Bern 2018-19 yilgi Formula E chempionatining raundiga mezbonlik qilishi eʼlon qilingan edi. Shu vaqtdan boshlab tayyorgarlik koʻrila boshlangan.

Avtodrom 

Vaqtinchalik 2,750 km uzunlikdagi Bern koʻchasi aylanmasi Shveysariyaning de-fakto poytaxtidagi shahar koʻchalaridan iborat edi. 14 burilishli yoʻl shaharning Eski shahar qismidan oʻtib, Rosengarten bogʻi va Bärengraben (ayiq chuquri) yonidan oʻtadi. Tor yoʻl balandligi oʻzgarishi bilan ajralib turardi, deyarli butun yoʻl qiyalik yoki pasayishda edi.

Natijalar 

Avtopoygachilar oʻrtasidagi natijalar

Jamoalar oʻrtasidagi chempionat natijalari

Manbalar 

Formula E ePrix
Axinite-(Mg)

Axinit-(Mg) alyuminiy, kaltsiy va magniyning borosilikat minerali boʻlib, aksinit guruhiga kiradi, magniy tuzilish oʻrnida dominant kation sanaladi, uni temir va marganets ham egallashi mumkin. U Tanzaniyaning Manyara mintaqasi, Lelatema togʻlaridan va shu bilan bir qatorda Merelani tepaliklarida joylashgan qimmatbaho toshlar topilgan, shuning uchun u oʻzining ajoyib hududida joylashgan. U dastlab magnezioaksinit deb atalar edi, bu uning aksinit guruhiga aʼzoligi va magniyning dominant kation sifatidagi roliga ishora qildi. Keyinchalik Xalqaro Mineralogiya Assotsiatsiyasi (IMA) oʻz nomini aksinit-(Mg) ga oʻzgartirdi. Baʼzan u kolleksiya marvaridlari sifatida qoʻllaniladi.

Fizik va kimyoviy xossalari 
Aksinit guruhidagi qolgan minerallar singari, aksinit-(Mg) triklinik tizimga tegishli hisoblanadi, bolta shaklidagi morfologiyaga ega boʻlgan kristallar shaklida namoyon boʻladi. Uning tuzilishini va hossalari bilan bir qatorda tetraedral va oktaedral tarzda muvofiqlashtirilgan kationlarning oʻzgaruvchan qatlamlari ketma-ketligi sifatida tavsiflash mumkindir. Uning kristallarining umumiy olganda odatiga ishora va magniyning ustunligiga egadir

Depozitlar 
Aksinit guruhi minerallari oʻrta va past kontaktli metamorfizmda va mintaqaviy yoki metasomatik muhitda rivojlangan boʻladi, Axinit-(Mg) tez-tez kontakt metamorfizm zonalarida paydo boʻladi.

Bu nisbatan kam uchraydigan mineral hisoblanib, dunyoning oʻnga yaqin joylarida aniqlangan. Yuqorida koʻrsatilgan joylashuv turiga qoʻshimcha ravishda, oʻlchami 3 sm gacha boʻlgan turli rangdagi shaffof kristalli namunalar Nevada (AQSh), Lunning, Mineral Co, mintaqasida binafsha jigarrang kristallari topilgan. Ispaniyada El Zursido, Adamuz (Kordova) shahrida joylashgan karerning diabazasida kristall kalsit bilan bogʻlangan aksinit-(Mg) topilgan.

Manbalar
Buenos Ayres ePrix

Buenos-Ayres ePrix har yili Argentinaning Buenos Ayres shahrida boʻlib oʻtadigan elektr quvvati bilan ishlaydigan, bir oʻrindiqli Formula E chempionati poygalari hisoblanadi. Buenos-Ayres ePrix birinchi marta 2014-15 yilgi mavsumda oʻtkazilgan.

Avtodrom 

Buenos-Ayres ePrix musobaqasi Buenos-Ayresning Puerto-Madero tumanida joylashgan Puerto Madero trassasida boʻlib oʻtdi. Buenos-Ayres ePrix musobaqasi birinchi marta 2015-yilning 10-yanvarida oʻtkazilgan. Formula E boʻyicha toʻrtinchi ePrix musobaqasi sifatida taqvimda eʼlon qilingan va shu vaqtda poygalar boʻlib oʻtgan. Trassaning uzunligi 2,44 km va 12 burilishdan iborat edi. Sxema Santiago García Remohi tomonidan ishlab chiqilgan. Buenos Ayres ePrix tugatilgan Formula E poygasi boʻlib, Puerto Madero trassasida FIA Formula E chempionati raundida dastlabki uch mavsumida uch marta oʻtkazilgan. Buenos-Ayres ePrix 2017/18 yilgi mavsumdan boshlab boshqa hududlardan takliflar boʻlganligi sababli bekor qilindi. Buenos-Ayres 20 ta Gran-pri poygalariga mezbonlik qilgan jumladan: Formula E poyglariga ham. 2015, 2016, 2017-yilgi yillik asosiy poygalardan biri sifatida oʻtkazilgan. 2015-yilgi mavsumning ilk gʻolibi portugal avtopoygachisi António Félix da Costa boʻlgan. Keyingi yilda ingliz avtopoygachisi Sam Bird ushbu natijaga erishgan.

Kalendar 

Buenos-Ayres ePrix birinchi marta 2013-yil dekabr oyida 2014/15 mavsumining birinchi vaqtinchalik taqvimida paydo boʻlgan va yangi FIA Formula E chempionati uchun joy sifatida taklif qilingan. Keyinchalik ePrix uni mavsumning yakuniy taqvimiga kiritdi.

Natijalar

Manbalar 

Formula E ePrix
Thomas Reiter

Thomas Reiter (talaffuzi: Tomas Reyter 1958-yil 23-mayda Frankfurtda tugʻilgan) nafaqadagi yevropalik astronavt va Germaniya havo kuchlari brigada generali, hozirda Yevropa kosmik agentligida ESA idoralararo muvofiqlashtiruvchisi va Bosh direktor maslahatchisi (ESA) sifatida faoliyat olib boradi. U kosmosdagi umumiy vaqti boʻyicha eng yaxshi 25 astronavtdan biri hisoblanadi. Reiter Rafiqasi va ikki oʻgʻli bilan Oldenburg yaqinida yashaydi.

Taʼlim 
1977-yilda Neu-Isenburgdagi Gyote oʻrta maktabini tamomlagan. 1982-yilda Reiter Myunxen Bundesver universitetida aerokosmik muhandislik boʻyicha diplom oldi. 2010-yilda universitet unga faxriy doktorlik unvonini berdi. Reiter Germaniya va Texasda uchuvchi sifatida oʻqishni tamomlagan.

Astronavt faoliyati 
U " Mir " kosmik stantsiyasi Euromir 95 / Soyuz TM-22 missiyasida bort muhandisi boʻlib ishlagan. Reiter Mir bortida 179 kun davomida ikkita EVA parvozini amalga oshirdi va kosmosga chiqqan birinchi nemis astronavti boʻldi.

1996-yildan 1997-yilgacha u „Soyuz“ kosmik kemasida qoʻshimcha tayyorgarlikdan oʻtdi va „Soyuzning qaytish komandiri“ sertifikati bilan taqdirlandi. Bu sertifikat unga „Soyuz“ ekipajiga qoʻmondonlik qilish huquqini berdi.

U Xalqaro kosmik stantsiyaga (XKS) olti oylik missiya uchun tayyorgarlik koʻrdi. Reiter 13-ekspeditsiyaga qoʻshilish uchun Space Shuttle STS-121 missiyasi boʻyicha tanlangan. Uchirish dastlab 2006-yil 1-iyulga rejalashtirilgan edi, biroq ob-havoning kechikishi tufayli 2006-yil 4-iyulda amalga oshirildi. 

Uning XKS missiyasi Yevropa kosmik agentligi tomonidan Astrolab deb belgilandi.

2007-yil 8-avgustda Thomas Reiter DLR ijroiya kengashi aʼzosi etib saylandi.

2011-yil 1-apreldan 2015-yil dekabrigacha u Yevropa kosmik agentligida (ESA) insonning kosmik parvozi va operatsiyalari boʻyicha direktor lavozimida ishlagan. Ushbu lavomizga: Yevropa xalqaro kosmik stansiyasi elementlarining ishlashi va ekspluatatsiyasi, ESAning avtomatlashtirilgan uzatish vositasi, Yevropa astronavt markazi, EAC va ESAning ekipajsiz missiyalari va infratuzilmasi uchun javobgarlik kiradi. Bugungi kunda u ESA idoralararo koordinatori va Bosh direktor maslahatchisi lavozimlarida ishlaydi.

Faxr va mukofotlar 

 Germaniya Federativ Respublikasining xizmatlari uchun ordeni (2007)
 Bavariya medali Yevropa  (2008)
 Myunxen Bundesver universitetining Aeronavtika va astronavtika fakultetining faxriy doktori (2010)
 Doʻstlik ordeni (Rossiya, 1996)
 "Koinotni o'rganishdagi xizmatlari uchun" medali (Rossiya, 2011)
 Daniya Astronavtika Jamiyatining faxriy aʼzoligi

Manbalar 

NASA
Fazo
Astronavt
Cameron Hargreaves

Cameron Hargreaves () (1998-yil 1-dekabrda tugʻilgan) — ingliz professional futbolchisi. Cameron Hargreaves „Kingʻs Lynn Town“ futbol klubida yarim himoyachi sifatida oʻynaydi.

Faoliyati

Exeter City 
Cameron Hargreaves oʻz faoliyatini „Exeter City“ futbol klubidagi yoshlar akademiyasida boshlagan. Cameron Hargreaves 2017-yilning may oyi klubni tark etgan.

Bristol Rovers 
2017-yilning aprel oyida Cameron Hargreaves „Exeter City“ futbol klubi bilan shartnomasi tugagach, „Bristol Rovers“ futbol klubiga oʻtish shartlarini kelishib oldi. 2017-yilning iyul oyida Cameron Hargreaves Portugaliyadagi mavsumoldi yigʻinida asosiy jamoaga qoʻshildi.

2017-yilning 29-avgustida Cameron Hargreaves „Wycombe Wanderers“ futbol klubiga qarshi (5:1 hisobidagi gʻalaba oʻyini) uchrashuvda oʻzining klubdagi ilk oʻyinini oʻtkazdi. 2018-yilning 29-noyabrida Cameron Hargreaves 2018-yilning qolgan qismi uchun „Hungerford Town“ futbol klubiga ijaraga berildi. Keyinchalik shartnoma mavsumning qolgan qismiga uzaytirildi.

2018—2019-yilgi mavsum oxirida „Bristol Rovers“ futbol klubi Cameron Hargreaves bilan shartnomani uzaytirdi.

2020-yil 3-iyunda Cameron Hargreaves yangi mavsumni oʻtkazgandan soʻng shartnomasini ikki yilga uzaytirdi.

2021-yil 12-noyabrda Cameron Hargreaves va jamoadoshi Zain Walker bilan „Chippenham Town“ futbol klubiga ijaraga berildi. 9-dekabr kuni ushbu ijara shartnomasi bir oyga uzaytirildi.

2022-yil 5-fevralda Cameron Hargreaves bir oylik ijara shartnomasi asosida Milliy liga vakili „Kingʻs Lynn Town“ futbol klubi jamoasiga qoʻshildi. Cameron Hargreaves 2021—2022-yilgi mavsum oxirida „Rovers“ futbol klubini tark etdi.

Kingʻs Lynn Town 
2022-yil 30-iyun kuni Cameron Hargreaves bir yillik shartnoma asosida „Kingʻs Lynn Town“ futbol klubiga qoʻshildi.

Shaxsiy hayoti 
Cameron Hargreaves „Bristol Rovers“ futbol klubi akademiyasi sobiq menejeri va hozirda „Yeovil Town“ klubini boshqarayotgan sobiq professional futbolchi Chris Hargreavesning oʻgʻli hisoblanadi.

Faoliyat statistikasi

Manbalar 

Angliya futbolchilari
1998-yilda tugʻilganlar
Yashayotgan insonlar
Ivica Mornar

Ivica Mornar () (1974-yil 12-yanvarda tugʻilgan) — xorvatiyalik sobiq futbolchi . Ivica faoliyatini hujumchi sifatida boshlagan, lekin faoliyati davomida asosan qanot himoyachisi sifatida maydonga tushgan.

Mornar oʻz faoliyatini Hajduk Splitda boshlagan. Keyinchalik Frankfurtning „Ayntraxt“, „Sevilya“, " Ourense ", " Standard Liej ", " Anderlext " va " Portsmut " klublarida oʻynagan.

U Xorvatiya terma jamoasi safida 22 ta oʻyin oʻtkazib, 1 marta gol urgan va Yevro-2004da terma jamoa safida maydonga tushgan.

Klubdagi faoliyati 
Mornar Splitda tugʻilgan.

Mornarning „Anderlecht“dagi soʻnggi mavsumida u 2003-yil 30-sentabrda „Bavariya“ ga qarshi oʻyinda (1:1) gol urgan.

Mornarga Anderlecht tomonidan yangi ikki yillik shartnoma taklif qilingan, ammo u Portsmutga oʻtishni afzal koʻrgan. Mornar 2004-yilning yanvar oyi oxirida 500 ming funt sterling evaziga Premer-ligaga oʻtib, ikki yarim yillik shartnoma imzolagan.

Mornar Portsmutdagi debyutini „Wolverhampton“ga qarshi oʻyinda oʻtkazgan. Keyin esa birinchi va yagona golini keyingi oʻyinda „Tottenxem“ darvozasiga kiritgan. U Portsmutdagi aksariyat oʻyinlarida qanot himoyachisi sifatida maydonga tushgan.

Biroq, Mornar Portsmutda oʻzini koʻrsata olmagan. Mornar 2004/05-yilgi mavsum uchun Fransiya 1 -ligasining „Renn“ klubiga ijaraga berilgan, oʻsha paytda Portsmut bosh murabbiyi Harry Rednapp qaytib kelganida Mornarni sotishga ruxsat berishini aytgan. 2005-yil dekabr oyida Harry Rednapp murabbiy sifatida qaytib kelgach, Mornarning shartnomasi keyingi yozda tugashiga ruxsat berilgan. Biroq u 2006-yilning sentyabrigacha klub bilan shartnomasi oʻzaro kelishuvga koʻra bekor qilinmaguncha Portsmut futbolchisi boʻlib qolgan. Portsmutni tantanali ravishda tark etgach Splitlik Niko Kranjčarni klubga qoʻshilgan.

Xalqaro faoliyati 
Mornar Xorvatiya terma jamoasi safida 22 marta maydonga tushgan va Angliyaga qarshi oʻyinda oʻz mamlakati uchun bitta gol urgan.

Faoliyat statistikasi

Klub

Xalqaro faoliyati

Yutuqlari

Klub 
Hajduk Split

 Prva HNL (3): 1992, 1993—1994, 1994—1995
 Xorvatiya kubogi (2): 1992—1993, 1994—1995
 Xorvatiya Superkubogi (2): 1993, 1994

Sevilla

 Trofeo Kolombino (1): 1996-yil

RSC Anderlecht

 Belgiya birinchi divizioni (1): 2003—2004
 Belgiya Superkubogi (1): 2001-yil

Manbalar 
 ↑  ↑ 

 ↑  „I.Mornarstatistics“. 

Futbol assotsiatsiyasi hujumchilari
Fransiyadagi muhojir futbolchilar
Angliyadagi muhojir futbolchilar
Ispaniyadagi muhojir futbolchilar
UEFA Yevro 2004 oʻyinchilari
La Liga oʻyinchilari
Xorvatiya futbolchilari
Yashayotgan insonlar
1974-yilda tugʻilganlar